Fase 4 tot Goeie Vrydag(Argieffoto: Klim Sergeev / Unsplash) Fase 4-beurtkrag sal Woensdag om 16:00 in werking tree en tot Vrydag om 05:00 geld. Daarna sal wisselende fases beurtkrag – tot en met fase 3 – elke dag tot Dinsdag om 05:00 ingestel word. Eskom sê 16 644 MW se kapasiteit op die kragnetwerk is tans weens onklaarrakings onbeskikbaar, terwyl ŉ verdere 6 400 MW aan instandhoudingswerk afgestaan word. ŉ Opwekkingseenheid is in die afgelope 24 uur by die Arnot-kragstasie in werking gestel, maar ŉ ander een is intussen by hierdie kragstasie vir herstelwerk afgeskakel. Nog opwekkingseenhede is ook by die Lethabo-, Kriel- en Tutuka-kragstasie vir herstelwerk van lyn gehaal. Daar is verder vertragings in die herstel van opwekkingseenhede by die Kusile-, Medupi- en Tutuka-kragstasie wat tot verdere kapasiteitsprobleme bydra.